Suid Afrikaanse Nuus Thread - Page 206 - Stormfront
Boer glo as 'wit hond' uitgeskel
Jan 08 2009 WELKOM. – In nóg 'n voorval van beweerde polisie-wreedheid en swak dienslewering op Odendaalsrus in die Vrystaat is 'n bejaarde boer na bewering deur polisiebeamptes as 'n "wit hond" uitgeskel en aan hom is ook glo gesê dat "alle wit honde in Suid-Afrika doodgemaak sal word".
Volksblad berig reeds weke lank oor klagtes uit die gemeenskap oor swak dienslewering deur die polisie op dié dorp wat glo selfs al gestaan en toekyk het hoe 'n vrou wreed deur die pa van haar kind aangerand word, ondanks 'n gesinsgeweldinterdik.
Mnr. Rudi van Vuuren het reeds die nuwe stasiekommissaris, sr.supt. M.B. Mbongo, oor die gebeure Saterdag op sy pa, mnr. Gert van Vuuren (68), se plaas gaan spreek. Hy is aangeraai om 'n klag teen die betrokke polisiebeamptes in te dien.
Van Vuuren (sr.) was baie jare hoof van die polisie se reservistekorps op Odendaalsrus.
Van Vuuren (jr.) sê drie polisiebeamptes het Saterdag omstreeks 14:00 met 'n polisievoertuig op die plaas Hilton aangekom. Hulle het vir sy pa gesê hulle bring R100 wat 'n vorige plaaswerker hom skuld.
Een van hulle wou by hom weet waarom hy geld van 'n arm man wou hê, waarop hy geantwoord het dat dit geld is wat die man hom skuld.
Van Vuuren (sr.) is daarna deur een van die konstabels as 'n rassis uitgeskel en sy (Van Vuuren se) ma is ook gevloek. Van Vuuren (sr.) het hulle aangesê om die plaas onmiddellik te verlaat, waarna hulle vuurwapens uitgeruk en Van Vuuren (sr.) glo as 'n wit hond uitgeskel is. Hulle het daarna gery.
Later was hulle egter terug en Van Vuuren (jr.) se ma het hom gebel. Met sy aankoms op die plaas het die polisieman na bewering weer sy ouers en suster geskel. Hulle het probeer wegry toe hy opdaag, maar hy het voor hulle stilgehou en pen en papier gevat om hul name te kry.
Hulle het eers lank geweier om hulself te identifiseer, maar nadat hy aan hulle gesê het dat hy 'n majoor in die kommando was en sy regte en die wet ken, het die passasier homself as konst. Mokwena geïdentifiseer, en die bestuurder van die voertuig, wat glo die skelwerk gedoen het, het homself as konst. Mafabatho geïdentifiseer.
Van Vuuren (jr.) het daarna verskeie keer onsuksesvol die polisiekantoor op die dorp en 10111 gebel in 'n poging om klagte teen die betrokke polisiemanne in te dien en hulle van die plaas weg te kry.
Terwyl hy op die telefoon besig was, het Mafabatho gesê Van Vuuren kan Welkom, Bloemfontein en Pretoria bel, niemand sal of kan enigiets aan hom (Mafabatho) doen nie.
Nadat hy sy voertuig weggetrek en die polisiemanne beveel het om die plaas te verlaat, het hulle geweier en gesê hulle wag op versterkings.
Die versterkings, in nie minder nie as agt polisievoertuie, het daarna opgdaag.
Toe Van Vuuren daaroor navraag doen, is vir hom gesê dat hulle daarheen ontbied is. Hulle is glo (verkeerdelik) ingelig dat 'n plaaswerker op die plaas deur die boere aangerand word en dat die polisie wat die man wou help daarna aangeval, gevloek, met vuurwapens gedreig en die honde op hulle gesit is.
Van Vuuren (jr.) sê hy wil onder meer weet waarom daar nou klagte van regsverydeling en crimen injuria teen hom en sy pa ondersoek word. Hy wil ook weet wat die polisie met private aangeleenthede soos die bring van die R100 te doen het en dit boonop in 'n polisievoertuig terwyl hulle aan diens is.
Supt. Sam Makhele, provinsiale woordvoerder van die polisie, sê mense moet met hul klagtes eerste na die stasiekommissaris gaan waarna dit deur die regte kanale hanteer sal word. Die polisiebestuur verstaan die erns van die bewerings, maar daar moet klagte teen polisiebeamptes wat dalk oortree, ingedien word sodat dit behoorlik ondersoek kan word.
Kleuter kry haar hond terug ná Beeld-brief
Jan 09 2009 Dié keer is dit nie soek en jy sal vind nie, maar vra en jy sal terugkry.
'n Brief namens Jessica Venter (5) is verlede Saterdag in Naweek-Beeld gepubliseer waarin sy mense gevra het om op die uitkyk te wees vir haar Yorkshire-terriër, Shiver. Die hondjie, wat by me. Petro de Kock, Jessica se ouma, in Rooihuiskraal, Centurion, bly, het weggeraak.
Eergister het Beeld 'n oproep van 'n weldoener gekry wat reken sy het die hondjie gekry.
Shiver het dié naam gekry omdat hy erg gebewe het toe Jessica hom twee jaar terug gekry het.
"Ek het laatmiddag op 26 Desember agtergekom Shiver is weg," het De Kock vertel. "Jessica het vir 'n paar dae gaan kuier en ek het geweet ons sal die hond voor die 29ste moet kry, want dis wanneer sy weer sou terugkom. Ons het pamflette van Shiver op lamppale geplak en hom selfs by die DBV as vermis gaan aangee.
"Ek het baie oproepe van die publiek gekry, selfs van die DBV, maar nie een hond was Shiver nie. "Die dag toe Jessica hier aankom, het sy nie dadelik besef Shiver is weg nie. Sy het eers met haar ander diere gespeel. Maar toe kom die groot vraag: 'Ouma, waar is Shiver?'
"Ons het vooraf besluit wanneer Jessica vra, gaan ons sê Shiver het 'n bietjie gaan kuier. Maar nadat ek haar vertel het, het sy begin huil."
De Kock het Jessica toe 'n pamflet op 'n lamppaal gaan wys. Sy het gevra dat hulle nog pamflette versprei.
"Sy het my ook mooi gevra dat ons oor die hele wêreld moet soek, en dis toe ek die brief namens Jessica aan Beeld gestuur het.
"Dinsdag lui die foon en 'n vrou sê sy dink sy het ons hondjie. Ek het na die mense gery en toe ek die hond sien, het ek geweet dis Shiver."
Toe Jessica Shiver by die huis sien, het sy in trane uitgebars. Sy het dadelik 'n skoenboks waarin Shiver se hangertjie, baadjie en haarknippie was, gaan haal – alles reg vir Shiver se make-over.
"Die hond moes op 'n manier uit die erf gekom het. Iemand het hom voor in die straat opgetel en vir ander mense gegee. Hulle het weer die hond vir hul seun gegee en dié mense het die berig in Beeld gesien.
"Daar is nog mense wat vir hul medemens omgee," het De Kock gesê.
VF+ dien klag in nadat boer 'wit hond' genoem is
Jan 12 2009 ODENDAALSRUS. – Die VF+ gaan vandag die twee polisiebeamptes van dié dorp wat 'n boer 'n "wit hond" genoem en toe gesê het "alle wit honde in Suid-Afrika sal doodgemaak word", by die Menseregtekommissie van haat-spraak aankla. Die minister van veiligheid en sekuriteit, mnr. Nathi Mthethwa, gaan ook skriftelik gevra word om konstabels Mokwena en Mafabatho dadelik te skors, sê mnr. Pieter Groenewald (LP), hoofwoordvoerder van veiligheid en sekuriteit vir die VF+. "Hierdie optrede van die polisielede getuig van naakte rassisme en haatspraak. Optredes soos hierdie blaas rassehaat aan tussen swart en wit, wat in die toekoms in konflik gaan oorkook indien nie drasties opgetree word nie," sê hy. "Voorvalle waar swart polisielede rassisties teen wittes optree en haatspraak teenoor wittes uitspreek, kom toenemend voor. Die polisie moet vertroue by die publiek wek en hulle beskerm teen misdaad. Optredes soos hierdie maak die publiek wantrouig teenoor die polisie en in wese bevorder sulke optrede misdaad in die land."
Die boer, mnr. Gert van Vuuren (68), van die plaas Hilton by Odendaalsrus, het verlede Woensdag amptelik die twee polisielede aangekla weens die onwettige rig van 'n vuurwapen, crimen injuria en onwettige betreding van sy eiendom. Sy seun, Rudi, het ook 'n klag van crimen injuria teen hulle ingedien. Die polisiemanne het in uniform en met 'n polisievoertuig op die plaas aangekom om glo R100 wat 'n vorige werker aan Van Vuuren skuld, te bring. Van Vuuren is daarna gekonfronteer omdat hy geld van 'n arm man wou hê, en is na bewering met vuurwapens gedreig en geskel.
Boere voel polisie vee hulle net af
Jan 13 2009 Boere van Schweizer-Reneke en Bloemhof in Noordwes is bekommerd oor die oënskynlike onvermoë van die polisie om die sindikate agter veediefstalle aan die pen te laat ry.
Verskeie boere van die omgewing, wat Amalia insluit, het die afgelope tyd onder veediewe deurgeloop. In sommige gevalle is die boude en blaaie van stoetkoeie uitgesny en die res van die karkasse net so gelos.
"Wat ons pla, is dat dit nie lyk of daar baie vordering gemaak word met veediefstal-ondersoeke nie," het mnr. Cassie Maree, boer en voorsitter van die plaaslike vee-inligtingsentrum (VIS), gesê.
Die VIS is in Oktober verlede jaar gestig om die bekamping van veediefstal in die omgewing meer gekoördineerd te benader. Die boere, stasiebevelvoerders, die naaste veediefstaleenheid op Sannieshof en staatsaanklaers is deel van dié struktuur, het Maree, voorsitter en boer, gesê.
Ondanks die polisiebetrokkenheid by die VIS het die polisie by navraag aan Beeld gesê "nie 'n enkele" veediefstalsaak is die afgelope drie maande in Amalia of Bloemhof geregistreer nie.
Die VIS se statistieke wys 21 sake is van Oktober tot Desember by dié stasies aangemeld. Dié sake behels die diefstal van altesame 39 bokke, 50 beeste en 25 skape. Verskeie sake is ook in Schweizer-Reneke aangemeld.
Van die vee is volgens Maree wel teruggekry met behulp van die boere en die polisie, terwyl nege mense gearresteer is. Hy meen egter die verdagtes wat aangekeer word, is die sogenaamde potslagters of arm plaaslike gemeenskapslede wat vir die sindikate steel.
"Ons weet wie die sindikaatleiers is. As die polisie werklik al die inligting gebruik wat hulle het en ons hulp aanvaar, was hierdie ouens al agter tralies."
Van die polisielede het selfs al beweer hul kollegas is kop in een mus met die sindikate. Supt. Lesego Metsi, provinsiale polisiewoordvoerder, het gesê as daar prima facie-bewyse is om sulke bewerings te staaf, sal die betrokke lede ondersoek word.
Die sektorpolisiëringstelsel in die Schweizer-Reneke-distrik wat die leemte moet help vul wat deur die afskaffing van die kommandostelsel gelaat is, bestaan nog nie.
Maree en verskeie ander oud- kommandolede het al opleiding as polisiereserviste gekry om hiermee te help, maar wag al langer as 'n jaar vir die polisie om die bevelstruktuur te finaliseer. Metsi het erken daar is vertragings in die "administratiewe proses" om die nuwe range te bevestig, maar sê van die boere het al gesê hulle is te besig om te help met operasies omdat dit ploeg- of planttyd is.
Londen-rowers se wegkommotor in SA hawe gevind
Jan 13 2009 Durban. – Die wegjaagmotor en buit van 'n bende wat met transitorooftogte in Brittanje verbind word, is in die hawe hier onderskep toe hulle dit na 'n Afrika-staat wou smokkel.
Lede van die Pietermaritzburg-polisie se eenheid teen georganiseerde misdaad het die naweek op die vraghouer beslag gelê waarin die voertuig was toe die skip in die Durbanse hawe aangekom het, het sr.supt. Henry Budhram, polisiewoordvoerder, gesê. Dit kom nadat die Britse polisie hul Suid-Afrikaanse eweknieë twee weke gelede deur Interpol gevra het om te help met 'n ondersoek na transitorooftogte wat in die omgewing van Londen deur buitelanders gepleeg is.
Suid-Afrikaanse speurders het daarna inligting ontvang dat 'n voertuig wat in een van die rooftogte gebruik is van Londen na 'n Afrika-staat verskeep word. Lede van die eenheid teen georganiseerde misdaad én ander spesialis-eenhede het die skip by die Durbanse hawe ingewag.
Volgens hom was die houer se eindbestemming nie Suid-Afrika nie, maar 'n ander Afrika-staat.
Volgens Budhram is die ondersoek in 'n sensitiewe stadium.
Die binnekant van die wegkomvoertuig was volgens Budhram besmeer met die soort ink wat as afskrikmiddel vir rooftogte gebruik word. Versteek binne die voertuig se agtersitplek het die polisie 'n groot bedrag Britse ponde gevind. 'n Handwapen was ook binne die voertuig versteek.
Die Suid-Afrikaanse Polisiediens sal na verwagting die voertuig uitmekaar haal op soek na verdere moontlike bewyse.
Ofskoon die ondersoek in Suid-Afrika nog in 'n vroeë stadium is, word die moontlik nie tans uitgesluit nie dat die misdaadsindikaat dalk Suid-Afrikaanse bande het, het Budhram gesê.
Vermeende SA pedofiel kan gou uitgelewer word
14/01/2009 George. - 'n Vermeende pedofiel van Suid-Afrika wat glo in verband met meer as 30 seksklagte teen kinders én vir kinderpornografie in Brittanje gesoek word, gaan waarskynlik binnekort aan dié land uitgelewer word.
Mnr. Stephen Wooding (35) het gister in die Plettenbergbaai-landdroshof verskyn. Brittanje het vroeër versoek dat hy aan hulle uitgelewer word. Me. Brigitte Mabandla, minister van justisie en grondwetlike ontwikkeling, het reeds 'n kennisgewing ter bevestiging van die versoek onderteken.
Sr.supt. Tumi Golding, woordvoerder van Interpol in Suid-Afrika, het gister gesê die uitlewering gaan nie teengestaan word nie.
Uitspraak sal môre in die Plettenbergbaaise landdroshof gelewer word.
Wooding, wat die polisie bykans 18 maande lank ontduik het, word gesoek in verband met 34 seksmisdade met minderjariges. Dit sluit onsedelike aanranding en die neem van foto's in. Kinders jonger as 13 was oënskynlik betrokke. Hy word glo nie vir soortgelyke misdade in Suid-Afrika gesoek nie.
Wooding het blykbaar 'n klompie jare in Hertfordshire naby Londen gewoon en gewerk toe die dade na bewering gepleeg is. Hy het blykbaar in Februarie verlede jaar na Suid-Afrika teruggekeer.
Hy is verlede maand op sy ouers se kleinhoewe in Plettenbergbaai aangekeer nadat 'n lid van die publiek 'n anonieme wenk aan die kinderberskermingseenheid in Randburg, Gauteng, verskaf het. Hy was op Interpol se lys van mense wat gesoek word.
Wooding het verlede maand die eerste keer in die Plettenbergbaaise landdroshof verskyn. Hy is tot nou in die Knysna-gevangenis aangehou.
Volgens Golding is Wooding bereid om na Londen terug te keer. Daar is heelwat vrae oor hoe hy in die eerste plek daarin geslaag het om Suid-Afrika oënskynlik ongesiens binne te kom.
Wooding se paspoort is vroeër in Brittanje gekonfiskeer, maar hy het oënskynlik by die Suid-Afrikaanse ambassade om 'n noodpaspoort aansoek gedoen. Dit is toegestaan.
Sy dubbele burgerskap van Suid-Afrika en Brittanje word ook bevraagteken.
Taxi-geweld tref Port Elizabeth, dit is nie die eerste nie en ook nie die laaste nie, hulle wil die 2010 sokker mense vervoer met die swart taxi's. – Sien foto's
Pikoli-leier het misdaadgeskiedenis
Jan 15 2009 Kaapstad. – 'n Voorsitter van die parlementêre komitee wat moet besluit oor die geskiktheid van adv. Vusi Pikoli as nasionale vervolgingsbaas is gister as veroordeelde misdadiger ontbloot.
Mnr. Oupa Monareng, ANC-LP van Johannesburg, se benoeming as een van twee komiteevoorsitters is met 'n koor van protes begroet omdat sy misdaadgeskiedenis 'n skadu oor die komitee se werk kan gooi.
Mnr. Len Joubert, DA-LP, het aan die komitee, wat gister die eerste keer vergader het, gesê Monareng se misdaadgeskiedenis laat hom twyfel oor sy eerlikheid en integriteit en dat hy dus as voorsitter moet terugstaan.
Volgens Joubert is Monareng in 1996 daaraan skuldig bevind dat hy vier polisiebeamptes probeer omkoop het toe hy met 'n gesteelde voertuig betrap is. Monareng het gesê hy is wel skuldig bevind, maar dat dit bloot 'n "tegniese" skuldigbevinding was.
Die ANC het in reaksie gesê Monareng dien die parlement sedert sy aanstelling in 2004 met onderskeiding en dat dit "die verstand te bowe gaan" waarom sy geskiktheid nou eers ter sprake kom.
Monareng het ná die vergadering verduidelik die voertuig, wat vroeër gesteel is, is wettiglik gekoop. Die klagte van poging tot omkopery is bloot ingedien omdat die hoofklag nie sou slaag nie. "Hulle het gesê ek het die vier polisiebeamptes met R400 probeer omkoop. Hoe doen mens dit? Ek is 'n vonnis van R3 000 en opgeskorte gevangenisstraf van 12 of 18 maande opgelê."
Monareng was destyds lid van die Gautengse wetgewer en die komitee wat oorsig oor die polisie doen. Hoewel hy 'n misdaadgeskiedenis het, bepaal die Grondwet 'n persoon is net ongeskik om LP te wees as hy 'n vonnis opgelê is van meer as 12 maande gevangenisstraf sonder die opsie van 'n boete.
Die nuutverkose voorsitter het doodstil gesit terwyl sy kollegas vir hom in die bres getree het, met mnr. Butana Komphela, omstrede voorsitter van die portefeuljekomitee oor sport, wat die saak 'n "beuselagtigheid" genoem het.
Joubert het gesê die Pikoli-aangeleentheid is 'n sensitiewe saak wat onderwerp moet word aan 'n deursigtige proses. Monareng is danksy die twyfel oor sy geskiktheid nie geskik om leiding aan die komitee te gee nie: "Die komitee moet gelei word deur iemand wie se geloofwaardigheid bo verdenking is."
Mnr. Steve Swart, ACDP-LP, sê hoewel Monareng grondwetlik geregtig daarop is om LP te wees, is dit " 'n heel ander storie om voorsitter te wees van 'n komitee wat gaan werk met kwessies van eerlikheid en integriteit".
Mnr. Koos van der Merwe (IVP) en me. Patricia de Lille (OD) het ook teen Monareng gestem.
Taxi-staking vir eers verby ná metro instem tot vervoerberaad
16/01/2009 Port Elizabeth. - Taxiverenigings in die Nelson Mandelabaai-metro het hul sin gekry deurdat die munisipaliteit bouwerk aan sy beplande snelbusdiens tydelik opgeskort het.
Stakings is ook voorlopig iets van die verlede nadat die taxibedryf en die munisipaliteit tot 'n vergelyk gekom het oor 'n vervoerberaad vir die stad.
Die taxibedryf het reeds verlede jaar verskeie kere gestaak omdat hy ontevrede is met die metro se planne vir die snelbusdiens.
Taxiverenigings voel dat hulle uitgesluit is uit die snelbusdiens-proses en dat dié diens hul roetes gaan vervang.
Die munisipaliteit en die taxibedryf, onder leiding van die metro se vervoerforum, het gister ure vergader voordat daar tot die vergelyk gekom is.
Mnr. Melekile Hani, voorsitter van die vervoerforum, het gesê die rolspelers het nou 'n taakspan saamgestel om 'n vervoerberaad vir 30 Januarie te reël.
Mnr. Kupido Baron, munisipale woordvoerder, het verduidelik die metro moes doen wat hy kon om normaliteit na die stad te bring.
Intussen het belanghebbendes uiteenlopende sienings van die werklike motief vir die staking.
'n Munisipale amptenaar het gister gesê die mense wat die staking in die metro lei, het 'n persoonlike vete teen die burgemeester, me. Nondumiso Maphazi. Volgens hom is drie mans wat aan die hoof staan van die vervoerforum uit hoë munisipale poste deur Maphazi geskors of afgedank.
Baron meen die mense wat die staking aanblaas, fokus op taxibestuurders. "Die taxi-eienaars kommunikeer nie goed met hul bestuurders nie en gevolglik ontvang hulle nie die nodige inligting oor die snelbusdiens nie. Die leiers van die staking plaas die taxibestuurders onder die indruk die busdiens sal hulle werkloos laat."
Hani is twee jaar gelede deur die metro uit die departement van behuising geskors waar hy projekbestuurder was. Hy ontvang steeds maandeliks 'n salaris.
Hy het gesê die metro probeer met aantygings oor druk op oningeligte taxibestuurders die aandag van sy eie tekortkominge verskuif. Die staking word nou verpolitiseer omdat die metro nie die regte prosedures gevolg het voordat daar met bouwerk begin is nie.
"Die vervoerforum bestaan uit Cosatu en die vervoervakbonde Satawu, Sanco en Thor asook die SAKP. Alle belanghebbendes vergader voordat daar besluit word op 'n staking."
Prof. Richard Haines, hoof van die departement van ontwikkelingstudies aan die Nelson Mandela Metropolitaanse Universiteit, meen politiek is 'n groot dryfveer van die staking en is deel van posisionering binne die ANC-alliansie in die aanloop tot die verkiesing.
Ontsnapte tronkvoëls vas ná nóg misdaad
17/01/2009 Port Elizabeth. - Die net span al stywer om 'n groep gevaarlike misdadigers wat verlede jaar uit 'n tronk in Mthatha ontsnap het.
Die mans het in Oktober uit die Wellington-gevangenis ontsnap nadat hulle die diefwering in hul sel deurgesaag het.
Hulle het daarna tot by die tronk se toegangshek gevorder waar hulle twee bewaarders met skerp voorwerpe aangeval het.
'n Dienspistool is in die aanval gebuit. Kholekile Mphiti (32), Gcinile Mathe (30), Nkosi Phendule Daluka (30), Bulelani Diko (25) en Sizwe Sibokoza (25) staan tereg op aanklagte van moord, gewapende roof, motorkaping en huisbraak.
Onder meer word hulle daarvan verdink dat hulle in Oktober verlede jaar twee polisiebeamptes vermoor het.
Twee van die verdagtes is Donderdagaand in Butterworth in hegtenis geneem, het supt. Mzukisi Fatyela, 'n polisiewoordvoerder, gister bevestig.
Dit volg nadat hulle deur die loop van verlede jaar en vroeër vandeesmaand ook in gewapende rooftogte betrokke was.
Die twee mans is in hegtenis geneem nadat die polisie uitgevind het die groep bly in 'n plaaslike hotel.
'n LM5-aanvalsgeweer en 27 patrone, ammunisie vir 'n .38-rewolwer en 'n R5-aanvalsgeweer, R10 000 kontant en gesteelde selfone en simkaarte is in hul besit gevind.
Die twee ander verdagtes het daarin geslaag om te ontsnap.
Fatyela het bevestig een van die verdagtes is verlede jaar deur die polisie doodgeskiet tydens 'n gewapende rooftog in Flagstaff.
Fatyela kon nie die name bevestig van die mans wat aangekeer is en dié wat nog op vrye voet is nie.
Die oorblywende vier verdagtes was lede van 'n groep van 10 swaar gewapende mans wat Maandag 'n pensioenbetaalpunt in Ciko naby Willowvale beroof het.
Later dieselfde aand het die polisie die bende voorgelê in 'n woud naby Ciko en 'n skietgeveg het uitgebreek.
Een van die bendelede, wat in Kaapstad woonagtig was, is in die nek geskiet en is op die toneel dood.
Die vier Oos-Kapenaars het na Butterworth gevlug waar twee Donderdag aangekeer is.
Fatyela het bevestig nog aanklagte van gewapende roof word gevoeg tot die klagstaat teen die twee wat in hegtenis geneem is asook aanklagte van ontsnapping.